**VYHLÁŠKA**

**Volebnej a mandátovej komisie pre doplňujúce voľby do Akademického senátu Fakulty humanitných a prírodných vied Prešovskej univerzity v Prešove vo volebnom obvode č. 4 Katedra geografie a aplikovanej geoinformatiky**

Akademický senát Fakulty humanitných a prírodných vied Prešovskej univerzity (ďalej len AS FHPV) na svojom zasadnutí 28.08.2019 uznesením vyhlásil Voľby do AS FHPV a schválil Volebnú a mandátovú komisiu pre voľby do AS FHPV (ďalej len VaMK). V zmysle Zásad volieb do AS FHPV vydáva VaMK Vyhlášku pre voľby do AS FHPV.

**Návrhy na kandidátov na člena AS FHPV vo volebnom obvode č. 4 Katedra geografie a aplikovanej geoinformatiky**

1. VaMK prijíma návrhy na kandidátov do zamestnaneckej časti AS FHPV do **19.9.2019** do **12:00 hod**. Návrh na kandidáta na člena AS FHPV musí obsahovať:

a) meno, priezvisko, titul, vedeckú hodnosť, funkčné a pracovné zaradenie, vek

b) písomné vyhlásenie kandidáta, že súhlasí s kandidatúrou

c) meno a podpis navrhovateľa (navrhovateľov).

2. Návrhy na kandidátov na člena AS FHPV odovzdáva navrhovateľ osobne členom VaMK v obálke, na ktorej je text „**Návrh na kandidáta na člena AS FHPV vo volebnom obvode č. 4 Katedra geografie a aplikovanej geoinformatiky“.** Na jednom návrhu môže byť uvedený iba jeden kandidát. Člen VaMK skontroluje pred navrhovateľom údaje uvedené v návrhu a v prípade správnosti a úplnosti návrhu vydá navrhovateľovi potvrdenie o prevzatí návrhu.

3. VaMK zostaví podľa abecedného poradia zoznam navrhovaných kandidátov. Návrhy zverejní **19.9.2019** na vývesnej tabuli FHPV a na webovej stránke FHPV a určí termín prípadného oznámenia o vzdaní sa kandidatúry.

**Priebeh volieb**

1. Voľby do AS PU sa uskutočnia **26.9.2019** v čase od **8:00** do **12:00** hod**. v zasadačke dekanátu FHPV PU.**

2. Zástupca zamestnaneckej časti akademickej obce sa volí vo volebnom obvode č.4 Katedra geografie a aplikovanej geoinformatiky.

3. Vo volebnej miestnosti budú k dispozícii hlasovacie lístky pre členov akademickej obce vo volebnom obvode č.4 Katedra geografie a aplikovanej geoinformatiky. Hlasovací lístok bude obsahovať zoznam kandidátov v príslušnom volebnom obvode zoradených v abecednom poradí s príslušnými údajmi.

4. Vo volebnej miestnosti bude osobitný priestor na úpravu hlasovacích lístkov a volebná urna na odovzdávanie hlasovacích lístkov.

5. Každému oprávnenému voličovi po preukázaní sa dokladom totožnosti (zamestnanecký preukaz, OP, ITIC karta) bude vydaný hlasovací lístok pre voľbu do zamestnaneckej časti AS FHPV vo volebnom obvode č.4 Katedra geografie a aplikovanej geoinformatiky. Každý volič osobne hlasuje tak, že na hlasovacom lístku zakrúžkuje poradové čísla vybraných kandidátov.

6. Každý volič môže použiť na hlasovanie iba jeden hlasovací lístok.

7. V prípade, že hlasovací lístok je upravený iným ako určeným spôsobom, je neplatný.

**Výsledky volieb**

1. Po uplynutí času stanoveného na uskutočnenie volieb VaMK uzavrie volebnú miestnosť, odpečatí urny a spočíta hlasovacie lístky.

2. O priebehu a výsledku volieb vyhotoví VaMK zápisnicu.

3. Výsledky volieb do Akademického senátu PU oznámi VaMK na vývesnej tabuli FHPV a na webovej stránke FHPV.

**Zoznam členov VaMK :**

**doc.RNDr.Iveta Boroňová,PhD.,** Katedra biológie**,** miestnosť: Kompetenčné centrum 1.13, email: iveta.boronova@unipo.sk

**RNDr.Monika Ivanová,PhD.,** Katedra geografie a regionálneho rozvoja, miestnosť č. 204, email: monika.ivanova@unipo.sk

**Mgr. Vladislava Košová**, Katedra geografie a regionálneho rozvoja, miestnosť č. 201, email: vladislava.kosova@smail.unipo.sk

Prešov, 12.9.2019 doc.RNDr.Iveta Boroňová,PhD.

 predseda VaMK